open-index/open-wikipedia-markdown huggingface dataset:
উসমান মনসুরপুরী

**মুহাম্মদ উসমান মনসুরপুরী** (১২ আগস্ট ১৯৪৪ — ২১ মে ২০২১) ছিলেন একজন ভারতীয় দেওবন্দি ইসলামি পণ্ডিত, শিক্ষাবিদ ও রাজনীতিবিদ। তিনি জমিয়ত উলামায়ে হিন্দের মাহমুদ অংশের প্রথম সর্বভারতীয় সভাপতি, দারুল উলুম দেওবন্দের কার্যনির্বাহী পরিচালক এবং সর্বভারতীয় মজলিসে তাহাফফুজে খতমে নবুওয়তের সভাপতি হিসেবে দায়িত্ব পালন করেছিলেন।

## জীবনী
[থাম্ব|[নরেন্দ্র মোদী ও মাহমুদ মাদানির সাথে উসমান মনসুরপুরী (মাঝে)]]
উসমান মনসুরপুরী ১৯৪৪ সালের ১২ আগস্ট ভারতের মজঃফরনগর জেলার মনসুরপুরে জন্মগ্রহণ করেন। বাড়িতে পারিবারিকভাবে প্রাথমিক শিক্ষা লাভ করেন। তার বাবা নওয়াব মুহাম্মদ ইসা। তিনি ১৯৬৫ সালে দারুল উলুম দেওবন্দ থেকে দাওরায়ে হাদিস সমাপ্ত করেন। এ সময় তিনি কারি হাফিজুর রহমান ও কারি আতিকের কাছে কেরাত বিষয়ে পাঠগ্রহণ করেন। ওয়াহিদুজ্জামান কিরানাভির কাছে আরবি সাহিত্যে উচ্চতর পাঠ সম্পন্ন করেন। ১৯৬৬ সালে হুসাইন আহমদ মাদানির মেয়ে ইমরানা খাতুনের সঙ্গে তিনি বিবাহবন্ধনে আবদ্ধ হোন।

তিনি পাঁচ বছর বিহারের গয়ার মাদ্রাসা কাসেমিয়া এবং এগারো বছর আমরোহার মাদ্রাসা ইসলামিয়া আরবিয়াতে শিক্ষকতা করেছিলেন। ১৯৮২ সালে তিনি দারুল উলুম দেওবন্দের শিক্ষক নিযুক্ত হন। তিনি মুয়াত্তা ইমাম মালিক ও মিশকাতুল মাসাবীহর মত হাদিস গ্রন্থের পাঠদান করেছেন। ২০০৮ সালের ৫ এপ্রিল তিনি জমিয়ত উলামায়ে হিন্দের সর্বভারতীয় সভাপতি নির্বাচিত হন। তিনি ১৯৯৯ থেকে ২০১০ সাল পর্যন্ত দারুল উলুম দেওবন্দের সহকারি পরিচালক হিসেবে দায়িত্ব পালন করেছিলেন। ২০২০ সালের অক্টোবরে তিনি দেওবন্দের কার্যনির্বাহী পরিচালক নিযুক্ত হন। তার উল্লেখযোগ্য গ্রন্থের মধ্যে রয়েছে *“রদ্দে কাদিয়ানীয়াত”*।

তিনি ২০২১ সালের ২১ মে করোনাভাইরাসে আক্রান্ত হয়ে নতুন দিল্লির গুরুগাও শহরের একটি বেসরকারি হাসাপাতালে মৃত্যুবরণ করেন। মাজারে কাসেমিতে তাকে দাফন করা হয়েছে। তার জানাজার নামাজের ইমামতি করেন আরশাদ মাদানি। তার মৃত্যুতে বিভিন্ন আন্তর্জাতিক ও জাতীয় নেতৃস্থানীয় ব্যক্তিবর্গ শোক প্রকাশ করেছেন।

## পরিবার
তিনি বিখ্যাত ভারতীয় আলেম হুসাইন আহমদ মাদানির জামাতা ছিলেন। তার দুই পুত্র সালমান মনসুরপুরী ও আফফান মনসুরপুরী ইসলামি পণ্ডিত ও ফকিহ।

## আরও দেখুন
* দেওবন্দি ব্যক্তিত্বের তালিকা

## তথ্যসূত্র
### উদ্ধৃতি

### গ্রন্থপঞ্জি

* 

বিষয়শ্রেণী:১৯৪৪-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:দেওবন্দি ব্যক্তি
বিষয়শ্রেণী:ভারতের ইসলামি চিন্তাবিদ
বিষয়শ্রেণী:ভারতীয় রাজনীতিবিদ
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:সুন্নি ইসলামের পণ্ডিত
বিষয়শ্রেণী:হানাফি ফিকহ পণ্ডিত
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:ইসলামি চিন্তাবিদ
বিষয়শ্রেণী:ইসলামের মুসলিম পণ্ডিত
বিষয়শ্রেণী:জমিয়ত উলামায়ে হিন্দের সভাপতি
বিষয়শ্রেণী:মাজারে কাসেমিতে সমাধিস্থ
বিষয়শ্রেণী:মজঃফরনগরের ব্যক্তি
বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু
বিষয়শ্রেণী:ভারতীয় সুন্নি মুসলিম পণ্ডিত
১৯৯৯ ওড়িশা ঘূর্ণিঝড়

**১৯৯৯ ওড়িশা ঘূর্ণিঝড়** (আইএমডি উপাধি বিওবি০৬, জেটিডব্লিউসি উপাধি ০৫বি) উত্তর ভারত মহাসাগরের ও এই অঞ্চলের সবচেয়ে ধ্বংসাত্মক ঘূর্ণিঝড়সমূহের মধ্যে নথিভুক্ত সবচেয়ে তীব্র গ্রীষ্মমণ্ডলীয় ঘূর্ণিঝড়। ১৯৯৯ ওড়িশা ঘূর্ণিঝড়টি ২৫ অক্টোবর আন্দামান সাগরে গ্রীষ্মমণ্ডলীয় নিম্নচাপের মাধ্যমে সংগঠিত হয়, যদিও এর সূত্রপাতটি চার দিন আগে সুলু সাগরের পরিচলন অঞ্চলে ঘটে। পরের দিন ঝড়টি ঘূর্ণিঝড়ের শক্তিতে পৌঁছে পশ্চিম-উত্তর-পশ্চিমের পথ অব্যাহত থাকায় ধীরে ধীরে এই ঝড় আরও জোরদার হয়। অত্যন্ত অনুকূল অবস্থার সাহায্যে ২৮ অক্টোবরে ঝড়টি দ্রুত তীব্রতর ঘূর্ণিঝড়ের তীব্রতা অর্জন করে এবং পরের দিন ২৬০ কিমি/ঘণ্টা (১৬০ মাইল) গতিবেগে বয়ে যাওয়া ও নথিভুক্ত-নিম্নচাপের মান ৯১২ মিলি বারে পৌঁছায়। ঝড়টি এই তীব্রতা ওড়িশার ভূমিভাগে ২৯ শে অক্টোবর আঘাত হানার সাথে বজায় রেখেছে। স্থির স্থল মিথস্ক্রিয়া ও শুষ্ক বাতাসের কারণে ঘূর্ণিঝড়টি অবিচ্ছিন্নভাবে দুর্বল হয়ে পড়ে, দু'দিন ধরে আস্তে আস্তে অনেক দুর্বল ব্যবস্থা হিসাবে সমুদ্র তীরে পৌঁছানোর আগে আধা-স্থির ছিল; ঝড়টি ৪ নভেম্বর বঙ্গোপসাগরে বিচ্ছিন্ন হয়ে পড়ে।

যদিও এর প্রাথমিক প্রভাবসমূহ ভারতের একটি স্থানীয় অঞ্চলে অনুভূত হয়, তবে সুপার সাইক্লোন বা অতি ঘূর্ণিঝড়ের বাইরের প্রান্তসমূহ মিয়ানমার ও বাংলাদেশকে প্রভাবিত করে।

## টীকা

## তথ্যসূত্র

বিষয়শ্রেণী:ভারতে ক্রান্তীয় ঘূর্ণিঝড়
বিষয়শ্রেণী:১৯৯৯-এ ভারত
বিষয়শ্রেণী:১৯৯৯-এ ভারতে বিপর্যয়
অয়নাবরম

**অয়নাবরম**, বা **অয়নপুরম**, দক্ষিণ ভারতের তামিলনাড়ু রাজ্যের চেন্নাই জেলার উত্তর দিকে অবস্থিত একটি লোকালয়। চেন্নাইয়ের অন্যতম গুরুত্বপূর্ণ সংযোগী রাস্তা কোন্নূর হাই রোড এই অঞ্চলের ওপর দীর্ঘায়িত৷

## নামকরণ
লোকালয়টি পূর্বে অয়নপুরম নামে পরিচিত ছিল, যেখানে অয়ন শব্দের অর্থ ব্রহ্মা৷ যখন মুরুগা ব্রহ্মাদেবকে অনুযোগ করেন ও তার সৃষ্টিকারী ক্ষমতা হরণ করে নেন, তখন ব্রহ্মা শিবের আরাধনা করে তার এই শক্তি পুনর্সঞ্চয় করেন৷ মনে করা হয় ব্রহ্মা পরশুরাম ঈশ্বর মন্দিরের শিবের আরাধনা করেন৷ এই স্থানটি ব্রহ্মাপুরী নামেও উল্লিখিত রয়েছে৷
## অবস্থান
লোকালয়টির উত্তর দিকে পেরম্বুর, পূর্ব দিকে পুলিয়ান্তোপ, দক্ষিণ-পূর্ব দিকে পুরসাইবক্কম, দক্ষিণ দিকে কীলবক্কম, দক্ষিণ পশ্চিম দিকে আন্নানগর ও পশ্চিম দিকে ভিল্লিবক্কম অবস্থিত।

## পরিবহন
অয়নাবরম থেকে চেন্নাই এমটিসি বাস পরিষেবার মাধ্যমে কোদুঙ্গাইয়ুর, সেঙ্গুন্দ্রম, কোয়মবেড়ু, তিরু ভি কল্যাণসুন্দরম নগর, মেটবক্কম, বড়পালনি, বেলাচেরি প্রভৃতি লোকালয়ের সাথে সড়কপথে যোগাযোগ করেছেন।

এই লোকালয়ের নিকটবর্তী রেল স্টেশনদুটি হল দক্ষিণ রেলের অন্তর্গত পেরম্বুর ও পেরম্বুর লোকো ওয়ার্কস রেলওয়ে স্টেশন।

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
বিষয়শ্রেণী:চেন্নাই জেলা
রোবের্ত সানচেস

**রোবের্ত লিঞ্চ সানচেস** (; জন্ম: ১৮ নভেম্বর ১৯৯৭; **রোবের্ত সানচেস** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং স্পেন জাতীয় দলের হয়ে গোলরক্ষক হিসেবে খেলেন।

সানচেস ২০২১ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।

## প্রারম্ভিক জীবন
রোবের্ত লিঞ্চ সানচেস ১৯৯৭ সালের ১৮ই নভেম্বর তারিখে স্পেনের কার্তাহেনায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রাইটন অ্যান্ড হোভ আলবিয়ন ফুটবল ক্লাবের খেলোয়াড়
বিষয়শ্রেণী:রচডেল এএফসির খেলোয়াড়
বিষয়শ্রেণী:লেভান্তে ইউনিয়ন দেপোর্তিভার খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:স্পেনীয় প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ
বিষয়শ্রেণী:চেলসি ফুটবল ক্লাবের খেলোয়াড়
বিষয়শ্রেণী:উয়েফা কনফারেন্স লিগ বিজয়ী খেলোয়াড়
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:কার্তাগেনার (স্পেন) ফুটবলার
এমেরিক লাপোর্ত

**এমেরিক জঁ লুইস জেরার্দ আলফোঁসে লাপোর্ত** (; জন্ম: ২২ মে ১৯৯৪) হলেন একজন ফরাসি-স্পেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটি এবং স্পেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন।

২০১১ সালে, লাপোর্ত ফ্রান্স অনূর্ধ্ব-১৭ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২১ সালে স্পেনের হয়ে আন্তর্জাতিক পর্যায়ে খেলার জন্য ডাক পেয়েছেন। দলগতভাবে, লাপোর্ত এপর্যন্ত ৯টি শিরোপা জয়লাভ করেছেন, যার মধ্যে ১টি অ্যাথলেটিক বিলবাওয়ের হয়ে এবং ৮টি ম্যানচেস্টার সিটির হয়ে জয়লাভ করেছেন।

## প্রারম্ভিক জীবন
এমেরিক জঁ লুইস জেরার্দ আলফোঁসে লাপোর্ত ১৯৯৪ সালের ২২শে মে তারিখে ফ্রান্সের আঁজেতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 
* 
* 
* 
* 
* 
* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফরাসি পুরুষ ফুটবলার
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:অ্যাথলেটিক বিলবাওয়ের ফুটবলার
বিষয়শ্রেণী:ক্লাব দেপোর্তিবো বাস্কোনিয়ার ফুটবলার
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:অ্যাথলেটিক বিলবাও বি-এর ফুটবলার
বিষয়শ্রেণী:ফরাসি প্রবাসী পুরুষ ফুটবলার
বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার

বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:তেরসেরা দিভিসিওনের খেলোয়াড়
বিষয়শ্রেণী:স্পেনীয় প্রবাসী পুরুষ ফুটবলার
বিষয়শ্রেণী:ইংল্যান্ডে ফরাসি প্রবাসী
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:ইংল্যান্ডে ফরাসি প্রবাসী ক্রীড়াবিদ
বিষয়শ্রেণী:স্পেনে ফরাসি প্রবাসী ক্রীড়াবিদ
বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ
বিষয়শ্রেণী:বাস্ক বংশোদ্ভূত স্পেনীয় ব্যক্তি
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:আল নাসর ফুটবল ক্লাবের খেলোয়াড়
বিষয়শ্রেণী:সৌদি পেশাদার লিগের খেলোয়াড়
বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড়
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:স্পেনের নাগরিকীকৃত নাগরিক
বিষয়শ্রেণী:স্পেনে প্রবাসী পুরুষ ফুটবলার
ফেরান তোরেস

**ফেরান তোরেস গার্সিয়া** (; জন্ম: ২৯ ফেব্রুয়ারি ২০০০; **ফেরান তোরেস** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনীয় পেশাদার ফুটবল লিগের শীর্ষ স্তর লা লিগার ক্লাব বার্সেলোনা এবং স্পেন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।

২০০৬–০৭ মৌসুমে, স্পেনীয় ফুটবল ক্লাব ভালেনসিয়ার যুব পর্যায়ের হয়ে খেলার মাধ্যমে তোরেস ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, স্পেনীয় ক্লাব ভালেনসিয়া মেস্তায়া এবং পরবর্তী মৌসুমে ভালেনসিয়ার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ভালেনসিয়ার হয়ে তিন মৌসুমে ৭১ ম্যাচে ৬টি গোল করার পর ২০২০–২১ মৌসুমে তিনি প্রায় ২৩ মিলিয়ন ইউরোর বিনিময়ে ইংরেজ ক্লাব ম্যানচেস্টার সিটিতে যোগদান করেছেন। ম্যানচেস্টার সিটির হয়ে তার প্রথম মৌসুমেই তিনি পেপ গার্দিওলার অধীনে ২০২০–২১ প্রিমিয়ার লিগের শিরোপা জয়লাভ করেছেন। ম্যানচেস্টার সিটিতে দুই মৌসুম অতিবাহিত করার পর প্রায় ৫৫ মিলিয়ন ইউরোর বিনিময়ে স্পেনীয় ক্লাব বার্সেলোনার সাথে চুক্তি স্বাক্ষর করেছেন।

২০১৬ সালে, তোরেস স্পেন অনূর্ধ্ব-১৭ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত স্পেনের বয়সভিত্তিক দলের হয়ে খেলার পর, তিনি ২০২০ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ১০ ম্যাচে ৬টি গোল করেছেন।

দলগতভাবে, তোরেস এপর্যন্ত ৫টি শিরোপা জয়লাভ করেছেন, যার মধ্যে ১টি ভালেনসিয়ার হয়ে, ২টি ম্যানচেস্টার সিটির হয়ে এবং ২টি স্পেনের বয়সভিত্তিক দলের হয়ে জয়লাভ করেছেন।

## প্রারম্ভিক জীবন
ফেরান তোরেস গার্সিয়া ২০০০ সালের ২৯শে ফেব্রুয়ারি তারিখে স্পেনের ভালেনসিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 
* 
* 
* 
* 
* 
* 
* 
* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভালেনসিয়া ফুটবল ক্লাবের খেলোয়াড়
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:ভালেনসিয়া ফুটবল ক্লাব মেস্তায়ার খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:পুরুষ ফুটবল উইঙ্গার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:স্পেনীয় প্রবাসী পুরুষ ফুটবলার
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:ফুটবল ক্লাব বার্সেলোনার খেলোয়াড়
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:স্পেনীয় পুরুষ ফুটবলার
বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড়
বিষয়শ্রেণী:ভালেনসিয়ার ফুটবলার
দুধসর

**দুধসর** বা সেন্দ মনসা (বৈজ্ঞানিক নাম: ***Euphorbia neriifolia***) হচ্ছে এক প্রজাতির কাঁটাযুক্ত সপুষ্পক উদ্ভিদ যা কার্ল ভন লিনিয়াস বর্ণনা করেছেন। ক্যাটালগ অফ লাইফে কোনও উপ-প্রজাতি তালিকাভুক্ত নয়।

## চিত্রশালা


Euphorbia neriifolia Linn.jpg
Beijing Botanical Garden - Oct 09 - IMG 1190.jpg
Euphorbia neriifolia Hong Kong.jpg
Euphorbia neriifolia in Bangladesh.jpg
Manasa puja on the day of Dashahara at a bedi of Euphorbia Neriifolia.jpg


## তথ্যসূত্র

বিষয়শ্রেণী:বাংলাদেশের উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
বিষয়শ্রেণী:১৭৫৩-এ বর্ণিত উদ্ভিদ
ম্যাগনেসিয়াম সালফাইট

**ম্যাগনেসিয়াম সালফাইট** একটি অজৈব যৌগ যার রাসায়নিক সংকেত MgSO3। এটি সোদক কেলাস হিসাবে পাওয়া যায়। সাধারণত ম্যাগনেসিয়াম সালফাইটের সোদক কেলাসে ছয় অণু কেলাস জল থাকে। তাই সোদক ম্যাগনেসিয়াম সালফাইটের রাসায়নিক সংকেত ·6 লেখা হয়। একে ৪০ ডিগ্রি সেলসিয়াস তাপমাত্রার উপরে গরম করলে এর কেলাস জলের থেকে  তিন অণু কেলাস জল বের হয়ে ম্যাগনেসিয়াম সালফাইট ট্রাইহাইড্রেট (·3) উৎপন্ন হয়। অনার্দ্র ম্যাগনেসিয়াম সালফাইট লবণ বাতাস থেকে জলীয় বাষ্প শোষণ করে।

## তথ্যসূত্র

বিষয়শ্রেণী:ম্যাগনেসিয়াম যৌগ
বিষয়শ্রেণী:সালফাইট
ম্যাগনেসিয়াম ক্রোমেট

**ম্যাগনেসিয়াম ক্রোমেট** একটি অজৈব যৌগ যার রাসায়নিক সংকেত MgCrO4।   এটি ক্রোমেট পাউডার হিসাবে উৎপাদন করা যায়।

## ইতিহাস
১৯৪০ সালের এর আগে ম্যাগনেসিয়াম ক্রোমেট সম্পর্কে বেশি তথ্য জানা ছিল না। ঐ বছর থেকে ম্যাগনেসিয়াম ক্রোমেট সম্পর্কে বিজ্ঞানীদের আগ্রহ বাড়ে। এই যৌগের বৈশিষ্ট্য, ধর্ম এবং দ্রবণীয়তা নিয়ে গবেষণা শুরু হয়ে যায়।

## ধর্ম
ম্যাগনেসিয়াম ক্রোমেট হলুদ রঙের  গন্ধহীন কঠিন পদার্থ। এটি জল দ্রবণীয়।

## ব্যবহার
বেশ কয়েকটি গুরুত্বপূর্ণ শিল্পে ম্যাগনেসিয়াম ক্রোমেটের ব্যবহার রয়েছে। এই সব শিল্পে বাণিজ্যিকভাবে ব্যবহারের জন্য ম্যাগনেসিয়াম ক্রোমেট অনার্দ্র, আর্দ্র প্রভৃতি নানা অবস্থায় এমনকি  ন্যানোস্কেল থেকে মাইক্রন আকারের বিভিন্ন পাউডারে হিসাবে পাওয়া যায়। ম্যাগনেসিয়াম ক্রোমেটের সোদক কেলাস রাসায়নিক ক্ষয় প্রতিরোধক হিসাবে এবং রঙ্গক হিসাবে ব্যবহার করা হয়। প্রসাধনী উপাদান হিসাবেও ম্যাগনেসিয়াম ক্রোমেটের ব্যবহার দেখা যায়। ২০১১ সালে লন্ডনের ইউনিভার্সিটি কলেজের বিজ্ঞানীরা এগার অণু কেলাসজল বিশিষ্ট ম্যাগনেসিয়াম ক্রোমেটের একটি যৌগ আবিষ্কার করেন।

## সুরক্ষা
ম্যাগনেসিয়াম ক্রোমেটের সোদক লবণ সাধারণ তাপমাত্রায় সংরক্ষণ করা উচিত। বর্তমানে এই যৌগটির ওষুধশিল্পে ব্যবহার আছে বলে জানা নেই। মানবদেহে ক্যন্সার সৃষ্টিকারী পদার্থ হিসেবে ম্যাগনেসিয়াম ক্রোমেট যৌগটি ইতিমধ্যেই প্রমাণিত। শ্বাস নেওয়ার সময় এই পদার্থটি শরীরে প্রবেশ করলে কিডনি এবং লিভারের ক্ষতি হতে পারে। এই পদার্থটির থেকে চর্মরোগও হয়। তাই সাবধানতা অবলম্বন করে এই পদার্থটিকে ঘাঁটাঘাটি করা উচিত।

## তথ্যসূত্র

বিষয়শ্রেণী:ম্যাগনেসিয়াম যৌগ
বিষয়শ্রেণী:ক্রোমেট
বিষয়শ্রেণী:ক্রোমিয়াম যৌগ
রাফায়েল অ্যাডভান্সড ডিফেন্স সিস্টেমস

**রাফায়েল অ্যাডভান্সড ডিফেন্স সিস্টেম লিমিটেড** ( ,পূর্বে: **রাফায়েল রণসজ্জা উন্নয়ন কর্তৃপক্ষ),** **রাফেল** বা **রাফায়েল,** (এছাড়াও **রাফায়েল** বা **রফায়েল** নামেও বানান করা হয়ে থাকে); "যুদ্ধোপকরণ উন্নয়ন কর্তৃপক্ষ" এর হিব্রু আদ্যক্ষর - חימה একটি   ইসরায়েলি প্রতিরক্ষা প্রযুক্তি কোম্পানি। ইসরায়েলের প্রতিরক্ষা মন্ত্রকের মধ্যে অস্ত্র ও সামরিক প্রযুক্তি বিকাশের জন্য এটি ইসরায়েলের জাতীয় গবেষণা ও উন্নয়ন প্রতিরক্ষা পরীক্ষাগার হিসাবে প্রতিষ্ঠিত হয়েছিল; ২০০২ সালে এটিকে একটি সীমাবদ্ধ সংস্থা হিসাবে অন্তর্ভুক্ত করা হয়। 

রাফায়েল ইজরায়েল প্রতিরক্ষা বাহিনীর জন্য এবং বিদেশে রপ্তানির জন্য অস্ত্র, সামরিক এবং প্রতিরক্ষা প্রযুক্তি বিকাশ এবং উৎপাদন করে থাকে। বর্তমানে এর সমস্ত প্রকল্পসমূহ শ্রেণীবদ্ধ করা হয়েছে।

## ইতিহাস
 
থাম্ব|220x220পিক্সেল| ইসরাইলের সেনা স্পাইক অ্যান্টি-ট্যাঙ্ক মিসাইল লঞ্চারসহ
[থাম্ব|220x220পিক্সেল| [পাইথন-৫ (সম্মুখ) এবং শাফির ১ (পিছনের দিক) মিসাইল]]
থাম্ব|220x220পিক্সেল| পোপিয়ে স্ট্যান্ডঅফ মিসাইল
[থাম্ব|220x220পিক্সেল|[ইসরায়েল|ইসরায়েলি মারকাভা এমকে IV প্রধান যুদ্ধের ট্যাঙ্কে রাফায়েলের ট্রফি সক্রিয় সুরক্ষা-ব্যবস্থা "উইন্ডব্রেকার"।]]
রাফায়েল ১৯৪৮ সালে শ্লোমো গুরের নেতৃত্বে সায়েন্স কর্পস (হিব্রু: חיל המדע নামে প্রতিষ্ঠিত হয়, যা এইচইএমইডি, হিব্রু: חמד) নামে পরিচিত। ১৯৫২ সালে এর নাম পরিবর্তন করে রিসার্চ অ্যান্ড ডিজাইন ডিরেক্টরেট (אגף הפיתוח והתיכנון) রাখা হয়। ১৯৫২ সালে ডেভিড বেন-গুরিয়ন দুটি এজেন্সিতে এইচইএমইডির কার্যক্রম বিভক্ত করার সিদ্ধান্ত নেন। বিশুদ্ধ বৈজ্ঞানিক গবেষণাটি এইচইএমইডি রেখে দেওয়া হয়েছিল, যখন অস্ত্রের বিকাশ নতুন ইএমইটি এজেন্সিতে স্থাপন করা হয়েছিল।

১৯৫৪ সালে বেন-গুরিয়ন ইএমইটির নাম পরিবর্তন করে *রাফায়েল* রাখার সিদ্ধান্ত নেন। ১৯৫৮ সালে *রাফায়েল* নামে এটি পুনর্গঠিত হয়।

১৯৯৫ সালে আইজাক রবিন; আমোস হোরেভকে রাফায়েল বোর্ডের চেয়ারম্যান হতে বলেন, অনেক বছর পর হোরেভ রাফায়েলের উপদেষ্টা কমিটির চেয়ারম্যান হিসেবে দায়িত্ব পালন করেন। হোরেভ ২০০১ সালের জানুয়ারি পর্যন্ত চেয়ারম্যান হিসেবে দায়িত্ব পালন করেন।

## তথ্যসূত্র

বিষয়শ্রেণী:ইসরায়েলের সরকারি মালিকানাধীন কোম্পানি
বিষয়শ্রেণী:ইসরায়েলের প্রতিরক্ষা কোম্পানি
বিষয়শ্রেণী:হাইফা ভিত্তিক কোম্পানি
পিং পং এন্টারটেইনমেন্ট

**পিং পং এন্টারটেইনমেন্ট** ২০১৪ সালে প্রতিষ্ঠিত বাংলাদেশ ভিত্তিক একটি চলচ্চিত্র প্রযোজনা এবং বিতরণ সংস্থা। সংস্থাটি চলচ্চিত্র এবং টেলিভিশন প্রযোজনার জন্য বিশেষায়িত। শুক্লা বণিক এই সংস্থাটির বর্তমান চেয়ারম্যান।

## নির্মিত চলচ্চিত্র
পিং পং এন্টারটেইনমেন্ট প্রযোজিত উল্লেখযোগ্য চলচ্চিত্রগুলির তালিকা নিচে দেওয়া হল।

## আরও দেখুন

* টাইগার মিডিয়া লিমিটেড
* জাজ মাল্টিমিডিয়া

## তথ্যসূত্র

বিষয়শ্রেণী:বাংলাদেশের গণমাধ্যম কোম্পানি
বিষয়শ্রেণী:২০১৪-এ প্রতিষ্ঠিত বাংলাদেশী কোম্পানি
বিষয়শ্রেণী:২০১৪-এ প্রতিষ্ঠিত গণমাধ্যম কোম্পানি
মুহম্মদ ওয়ায়েছ

এডভোকে **মুহম্মদ ওয়ায়েছ** একজন বাংলাদেশী রাজনীতিবিদ ছিলেন। পাকিস্তান আমলে তিনি আইনসভা ও জাতীয় পরিষদের সদস্য ছিলেন।

## পরিচয়
তাঁর বাবা হলেন আব্দার রহিম সরকার। তিনি বেতগাড়ির মিয়া পাড়ায় জন্মগ্রহণ করেন।

## শিক্ষা ও কর্মজীবন
মুহম্মদ ওয়ায়েছ কলকাতা বিশ্ববিদ্যালয় থেকে এল. এল. বি. পাশ করে রংপুর জজ কোর্টে আইন পেশার মাধ্যমে কর্মজীবন শুরু করেন। ব্রিটিশ ও পাকিস্তান আমলে সিনিয়র আইনজীবী হিসেবে বিভিন্ন সময়ে পি.পি.-এর দায়িত্ব পালন করেন। তিনি পূর্ব পাকিস্তান মুসলিম লীগের নেতা হওয়ায় ১৯৪৭ সালে আইনসভা র সদস্য (এম.এল.এ.) এবং ১৯৬৫ সালে রংপুর-৪ আসন থেকে জাতীয় পরিষদের সদস্য (এম.এন.এ.) নির্বাচিত হয়েছিলেন।

## অবদান
তিনি রংপুরবাসীর জন্য অনেক জনহিতকর কাজ করেছেন। তন্মধ্যে- তিনি শ্যালক কাজী কাদেরের (পাকিস্তান আমলে মন্ত্রী ছিলেন) সাথে রংপুর মেডিকেল কলেজ স্থাপনে সক্রিয় ভূমিকা পালন করেন। কাকিনার জমিদারি নিলামে ক্রয় করে লালমনিরহাট জেলা কালেক্টরেটকে বিনা শর্তে প্রদান করেন। তিনি আরবী ও ফার্সী ভাষায় প্রচুর জ্ঞান রাখতেন। তাঁর কণ্ঠ ছিল শুমধুর। এজন্য করাচীতে অনুষ্ঠিত আইনসভা অনুষ্ঠানে তিনি কুরআন তেলওয়াত করতেন।

## সন্তান
তাঁর দু’ছেলের মধ্যে ১ম জন মাহফুজার রহমান লন্ডন প্রবাসী এবং ২য় জন আমিনুর রহমান সাব রেজিস্টার ছিলেন।	

## তথ্যসূত্র

বিষয়শ্রেণী:রংপুর জেলার রাজনীতিবিদ
বিষয়শ্রেণী:রংপুর জেলার আইনজীবী
বিষয়শ্রেণী:পাকিস্তান জাতীয় পরিষদ সদস্য ১৯৬৫-১৯৬৯
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর বাঙালি
রঘুনাথ মন্দির, মঙ্গলা ড্যাম

**রঘুনাথ মন্দির** পাকিস্তানের আজাদ কাশ্মীরের মিরপুর জেলার মঙ্গলা ড্যামের জলের নীচে অবস্থিত একটি প্রাচীন হিন্দু মন্দির। মন্দিরটি ভগবান শিবকে উৎসর্গীকৃত। আমরা এই মন্দিরটি দেখতে পাব না কারণ ১৯৬১ সালে মিরপুর মঙ্গলা ড্যামের নির্মাণের পর মন্দিরগুলি ও গোটা মিরপুর শহর জলের নীচে ডুবে গেছে। বর্তমানে পুরোনো মিরপুর শহরের ধ্বংসাবশেষ মঙ্গলা ড্যামের জলের তলায় রয়েছে। জল কমে যাওয়ার সময় হিন্দু মন্দিরগুলি দৃশ্যমান হয়। এই মন্দিরটি মিরপুরের সবচেয়ে ঐতিহ্যবাহী মন্দিরগুলির একটি।

প্রথমদিকে, পূর্ব বাহিনী হ্রাসপ্রাপ্ত জলস্রোতের নদীগুলির স্থানে প্রাকৃতিক অর্থনীতির মেরুদণ্ড হিসেবে মঙ্গলা ড্যাম নির্মাণ করা হয়েছিল।
১৯৬৭ সালে যে জল ছাড়া হয়েছিল তা সমগ্র মিরপুর শহর ২৬০টি গ্রামকে নিমজ্জিত করে দিয়েছিল।

## মন্দিরের চিত্র

File:Drowned View of Raghunath Temple at Mangla Dam..jpg|ড্রোন থেকে রঘুনাথ মন্দিরের চিত্র
File:View of Raghunath Temple when Mangla Dam is dry at Mangla Dam.jpg|শুস্ক মৌসুমে মঙ্গলা ড্যামের রঘুনাথ মন্দির 
File:4 - Ruin View of Raghunath Temple at Mangla Dam.jpg|ধ্বংসপ্রাপ্ত রঘুনাথ মন্দিরের দৃশ্য
File:View of Two Temple at Mangla Dam.jpg|প্রথম মন্দিরটি দূরে অবস্থিত ও মঙ্গলা ড্যামের নিকটে রয়েছে রঘুনাথ মন্দির
File:Ruins view of Raghunath temple entrance door at Mangla Dam.jpg|মঙ্গলা ড্যামের প্রবেশদ্বারে রঘুনাথ মন্দির
File:View of Raghunath Temple idols worship place at Mangla Dam.jpg|রঘুনাথ মন্দিরে পূজিত দেবদেবীর মূর্তি


## আরও দেখুন

* বাণগঙ্গা মন্দির
* সারদা পীঠ মন্দির
* শিবল মন্দির, মঙ্গলা ড্যাম

## তথ্যসূত্র

## বহিঃসংযোগ
রাধাবল্লভপু্র

**রাধাবল্লভপুর** ভারতের পশ্চিমবঙ্গের দক্ষিণ ২৪ পরগণা জেলার বারুইপুর মহকুমার জয়নগর ২ সমষ্টি উন্নয়ন ব্লকে অবস্থিত জয়নগর পুলিশ স্টেশনের একটি অধিক্ষেত্র।

## ভূগোল
রাধাবল্লভপুরের অবস্থান । এটির গড় উচ্চতা ।

## জনমিতি
২০১১ সালের জনগণনা অনুযায়ী, রাধাবল্লভপুরের মোট জনসংখ্যা ১৪,৮৮৪।

## পরিবহন
কিছু স্থানীয় রাস্তা রাধাবল্লভপুর ও জয়নগর-জামতলা রোডকে সংযুক্ত করে।

জয়নগর মজিলপুর রেলওয়ে স্টেশন নিকটেই অবস্থিত।

## স্বাস্থ্যসেবা
নিমপীঠে ৩০ শয্যাবিশিষ্ট শ্রী রামকৃষ্ণ গ্রাম্য হাসপাতাল রয়েছে যা জয়নগর ২ সমষ্টি উন্নয়ন ব্লকের সর্ববৃহৎ সরকারি মেডিকেল হাসপাতাল।

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের গ্রাম
বিষয়শ্রেণী:দক্ষিণ চব্বিশ পরগনা জেলার গ্রাম
বিষয়শ্রেণী:জয়নগর মজিলপুরের পাড়া
ফিল্ড মার্শাল (দ্ব্যর্থতা নিরসন)

**ফিল্ড মার্শাল** শব্দটি দিয়ে বোঝানো হতে পারে:

* ফিল্ড মার্শাল — সেনাবাহিনীর সর্বোচ্চ পদ (র‍্যাঙ্ক)।
* ফিল্ড মার্শাল (ভারত) — ভারতের ফিল্ড মার্শাল পদ।
* ফিল্ড মার্শাল (পাকিস্তান) — পাকিস্তানের ফিল্ড মার্শাল পদ।
* ফিল্ড মার্শাল (শ্রীলঙ্কা) — শ্রীলঙ্কার ফিল্ড মার্শাল পদ।
জিডিপি অনুযায়ী রাষ্ট্রের তালিকা

**[[স্থূল অভ্যন্তরীণ উৎপাদন|জিডিপি]] (স্থূল অভ্যন্তরীণ উৎপাদন) অনুযায়ী রাষ্ট্রসমূহের তালিকা** দ্বারা বুঝায়:

* জিডিপি (পিপিপি) অনুযায়ী রাষ্ট্রসমূহের তালিকা, জাতীয় মুদ্রার ক্ষেত্রে বর্তমান বিনিময় হার ব্যবহার করে তৈরি তালিকা
* জিডিপি (মনোনীত) অনুযায়ী রাষ্ট্রসমূহের তালিকা, জিডিপি অনুমানের জন্য ক্রয়ক্ষমতার ধারণাটি ব্যবহার করে তৈরি তালিকা
দশ প্রত্যাদেশ

**দশটি প্রত্যাদেশ** (    , এসার্ট *হা’দিবারত),* এছাড়াও **মুসার প্রতি ঈশ্বরের দশটি আদেশ** নামে পরিচিত, হচ্ছে এক গুচ্ছ  বাইবেলের নীতি সংক্রান্ত শাস্ত্র এবং প্রার্থনা যা ইহুদীএবং খ্রিস্টান ধর্মের ক্ষেত্রে একটি মৌলিক ভূমিকা পালন  করে।  দশ  আদেশের কথাটি হিব্রু বাইবেলে দুই বার উপস্থাপিত  হয়েছে: যাত্রাপুস্তক ২০:২–১৭ এবং দ্বিতীয়তত্ত্ব ৫:৬–২১।

দশ আজ্ঞা গুলি কখন লিখিত হয়েছিল এবং কারা রচনা করেছিলেন তা নিয়ে বিশেষজ্ঞ/পণ্ডিতরা একমত নন। কিছু আধুনিক বিশেষজ্ঞ/পণ্ডিত পরামর্শ দিয়েছিলেন যে, দশটি আদেশ সম্ভবত হিট্টাইট এবং মেসোপটেমিয়ার আইন ও চুক্তিগুলির ভিত্তিতে তৈরি হয়েছিল। তাওরাতের যাত্রাপথ গ্রন্থ  অনুসারে , সিনাই পর্বতে নবী মূসার কাছে দশটি আদেশ প্রত্যাদেশিত হয়েছিল। 
alt=The second of two parchment sheets making up 4Q41, it contains Deuteronomy 5:1–6:1|থাম্ব|320x320পিক্সেল|''দ্বিতীয় গ্রন্থের সমন্ত আত্না অংশ'', দ্বিতীয় গ্রন্থের প্রাচীনতম  অনুলিপি যা বর্তমানে বিদ্যমান। এটি খ্রিস্টপূর্ব 30 এবং 1 বছর এর মধ্যে হেরোডিয়ান যুগের।
হিব্রু ভাষার বাইবেলে দশ আদেশাবলী বলা হয়।  যাত্রাপথ 34:28, দ্বিতীয় বিবরণ 4:13  এবং দ্বিতীয় বিবরণ 10:4 এ উল্লিখিত হয়েছে।  সমস্ত উৎস হতে প্রাপ্ত অনুবাদযোগ্য পদগুলি হলো "দশটি শব্দ", "দশটি বাণী" বা "দশটি বিষয়" ।

## তথ্যসূত্র

বিষয়শ্রেণী:মুসা
বিষয়শ্রেণী:ইহুদি আইন ও আচার অনুষ্ঠান
বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ
বিষয়শ্রেণী:যাত্রাপুস্তক
বিষয়শ্রেণী:ইহুদি-খ্রিস্টীয় বিষয়বস্তু
গাজী ওয়্যারস্ লিমিটেড

**গাজী ওয়্যারস্ লিমিটেড** বাংলাদেশ সরকারের মালিকানাধীন একটি সংস্থা যা তার উৎপাদন করে। এটি বাংলাদেশ ইস্পাত ও প্রকৌশল কর্পোরেশনের একটি সহায়ক সংস্থা। গাজী ওয়্যারস্ লিমিটেডের চেয়ারম্যান হলেন বাংলাদেশ ইস্পাত ও প্রকৌশল কর্পোরেশনের চেয়ারম্যান জনাব মোঃ মনিরুজ্জামান (অতিরিক্ত সচিব)। জনাব মোঃ মনিরুজ্জামান খান গাজী ওয়্যারস্ লিমিটেডের ব্যবস্থাপনা পরিচালক।

## ইতিহাস
গাজী ওয়্যারস্ লিমিটেড ১৯৬৫ সালে জাপানভিত্তিক ফুরুকাওয়া ইলেকট্রিক কোম্পানির প্রযুক্তিগত সহায়তায় প্রতিষ্ঠিত হয়। বাংলাদেশের স্বাধীনতার পর ১৯৭২ সালে বাংলাদেশ সরকার সংস্থাটিকে জাতীয়করণ করে। এটি বাংলাদেশ ইস্পাত ও প্রকৌশল কর্পোরেশনের ব্যবস্থাপনার অধীনস্থ করা হয়। গাজি ওয়্যারস্ বিভিন্ন ধরনের তামার তার উৎপন্ন করে। ১৯৯১ সালে বাংলাদেশে ঘূর্ণিঝড় এবং পরবর্তী বন্যায় গাজী ওয়্যারসে্র কারখানা ব্যাপকভাবে ক্ষতিগ্রস্ত হয়েছিল।

২০১৬ সালে গাজী ওয়্যারস্ লিমিটেডকে উৎপাদনশীলতা ও গুণমানের উৎকর্ষতার জন্য জাতীয় পুরস্কার প্রদান করা হয়। ২০১৮ সালের অক্টোবর মাসে জাতীয় অর্থনৈতিক পরিষদের নির্বাহী কমিটি গাজী ওয়্যারসে্র আধুনীকিকরণের জন্য ৬৮৯ মিলিয়ন টাকা বরাদ্দের অনুমোদন দিয়েছে। ২০১৪ থেকে ২০২০ সালের মধ্যে গাজি ওয়্যারস্ লিমিটেড বাংলাদেশ সরকারের মুনাফা উপার্জনকারী প্রতিষ্ঠানে পরিণত হয়েছে। প্রধানমন্ত্রী শেখ হাসিনার নির্দেশে শিল্প মন্ত্রণালয় সকল সরকারী সংস্থা ও সহায়ক সংস্থাগুলিকে গাজী ওয়্যারস্ লিমিটেডের মতো রাষ্ট্রীয় মালিকানাধীন সংস্থাগুলির কাছ থেকে প্রয়োজনীয় দ্রব্য ক্রয়ের জন্য নির্দেশনা দিয়েছে।

## তথ্যসূত্র

বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:চট্টগ্রাম ভিত্তিক সংগঠন
বিষয়শ্রেণী:১৯৬৫-এ পূর্ব পাকিস্তানে প্রতিষ্ঠিত
প্রিন্স অফ ওয়েলস বেকারি

**প্রিন্স অফ ওয়েলস বেকারি** বাংলাদেশের ঢাকায় অবস্থিত একটি ঐতিহাসিক বেকারি। এটি ঢাকার অন্যতম প্রাচীন চলমান বেকারি।

## ইতিহাস
প্রিন্স অফ ওয়েলস বেকারি ১৮৫০ সালে গ্রেট ব্রিটেনের ওয়েলসের একজন ব্যক্তি ঢাকায় প্রতিষ্ঠা করেছিলেন। মূল মালিক ভারত বিভাজনের কিছুপূর্বে ব্রিটেনে চলে যান। বেকারিটি পুরান ঢাকার লক্ষ্মী বাজারে অবস্থিত। আসল মালিক চলে যাওয়ার পর বেকারি এবং সংশ্লিষ্ট চত্বরটি একজন প্রাক্তন কর্মচারী শেখ বুদ্ধু মিয়া কিনে নিয়েছিলেন, তারপর যিনি বেকারিটি চালিয়ে যান। বেকারিতে শেখ বুদ্ধু মিয়ার পরিবারের তিন প্রজন্মের মালিকানা রয়েছে। বেকারিটি ঢাকায় প্রথম বিবাহের কেক এবং ক্রিসমাস কেক তৈরি করেছিল। বেকারিটি একশ বছরের পুরানো সরঞ্জামগুলির সাথে একটি ঐতিহ্যবাহী পদ্ধতিতে খাবার প্রস্তুত করে। এর ক্রিসমাস কেক পুরাতন ঢাকার একটি ঐতিহ্যবাহী ক্রিসমাস পণ্য। বেকারিতে ইংরেজ রাজতন্ত্রের প্রতিকৃতি ছিল। বেকারিটির উৎপাদন সাম্প্রতিক বছরগুলিতে হ্রাস পেয়েছে এবং এখন এটি একটি মিষ্টান্নের দোকান।

## তথ্যসূত্র

বিষয়শ্রেণী:বাংলাদেশের বেকারি
বিষয়শ্রেণী:বাংলাদেশের সংস্কৃতি
বিষয়শ্রেণী:বাংলাদেশী রন্ধনশৈলী
বিষয়শ্রেণী:ঢাকার রেস্তোরাঁ
বিষয়শ্রেণী:পুরান ঢাকা
বিষয়শ্রেণী:ঢাকা ভিত্তিক প্রস্তুতকারক কোম্পানি
জনস্বাস্থ্য ইনস্টিটিউট

**জনস্বাস্থ্য ইনস্টিটিউট** হলো বাংলাদেশ সরকারের মালিকানাধীন ও স্বাস্থ্য অধিদপ্তরের অধীনে পরিচালিত জনস্বাস্থ্য শিক্ষা ও গবেষণা ইনস্টিটিউট।

## ইতিহাস
**জনস্বাস্থ্য ইনস্টিটিউট** ১৯৫২ সালে সম্মিলিত জনস্বাস্থ্য ল্যাবরেটরি হিসাবে প্রতিষ্ঠিত হয় এবং ১৯৫৩ সালে জনস্বাস্থ্য ইনস্টিটিউট নামকরণ করা হয়। ইনস্টিটিউটের নীচে প্রায় এক হাজার গবেষক এবং শিক্ষাবিদ রয়েছে। এটি স্নাতকোত্তর ডিগ্রি প্রদান করে এবং  মহাখালীর ৪৭.৮ একর জমিতে অবস্থিত। এটিতে একটি ভাইরোলজি ইউনিট, ব্যাকটিরিওলজি ইউনিট, এপিডেমিওলজি ইউনিট, ল্যাবরেটরি ডায়াগনোসিস, ইনট্রাভেনাস ফ্লুয়েড প্রোডাকশন ইউনিট, অবিচ্ছিন্ন অ্যাম্বুলেটরি পেরিটোনিয়াল ডায়ালাইসিস (সিএপিডি) ফ্লুইড ইউনিট, ব্লাড ব্যাগ প্রোডাকশন ইউনিট, পাস্তুর কাম ভ্যাকসিন ইনস্টিটিউট (পিসিভিআই) ইউনিট, অ্যান্টি সেরা প্রোডাকশন ইউনিট, ডায়াগনস্টিক রয়েছে রিএজেন্ট প্রডাকশন ইউনিট, কোয়ালিটি কন্ট্রোল ল্যাবরেটরি, টিটেনাস এবং ডিপথেরিয়া টক্সয়েড এবং ডিপিটি প্রোডাকশন ইউনিট, ওরাল রিহাইড্রেশন (ওআরএস) লবণ উৎপাদন, খাদ্য সুরক্ষা ইউনিট, জনস্বাস্থ্য পরীক্ষাগার, জাতীয় খাদ্য সুরক্ষা পরীক্ষাগার, এবং একাডেমিক উইং রয়েছে। 

২০০৪ সালে, জনস্বাস্থ্য ইনস্টিটিউট বাংলাদেশের ৫০ শতাংশেরও বেশি খাবার দূষিত অবস্থায় পেয়েছিল। ২০১৪ সালে, প্রতিষ্ঠানটি তার প্রাঙ্গনে বিশাল সংখ্যক অবৈধ আবাস গড়ে তুলেছিল যারা তাদের বিদ্যুৎ অবৈধভাবে ব্যবহার করছিল তার কারণে একটি বিশাল ইউটিলিটি বিলের মুখোমুখি হয়েছিল।

## বিতর্ক
২০২০ সালের ২৯ অক্টোবর, জনস্বাস্থ্য ইনস্টিটিউটের পরিচালক ডঃ মুহাম্মদ আবদুর রহিম একটি বিজ্ঞপ্তি জারি করেছিলেন যাতে মহিলা কর্মীদের হিজাব পরা সহ ধর্মীয় প্রয়োজন অনুসারে মুসলিম কর্মীদের পোশাক পরিধান করা বাধ্যতামূলক করা হয়েছিল। জনরোষের কারণে পরে তাকে আদেশ প্রত্যাহার করতে এবং জনসাধারণের কাছে ক্ষমা চাইতে বাধ্য করা হয়েছিল।

## তথ্যসূত্র

বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৫২-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের চিকিৎসা গবেষণা প্রতিষ্ঠান
মাছ ধরা নৌকা

ডান|থাম্ব|280x280পিক্সেল|
**মৎস্যযান** বা মাছ ধরার জলযান হলো মাছ ধরার জন্য ব্যবহৃত নৌকা, জাহাজ বা অন্যান্য নৌযান। এগুলি সমুদ্রের মধ্যে বা হ্রদ বা নদীর তীরে মাছ ধরার জন্য ব্যবহৃত হয়। বাণিজ্যিক, কারিগরি বা নিছক বিনোদন হিসাবে মাছ ধরতে বিভিন্ন ধরনের মৎস্যযান ব্যবহৃত হয়।

২০১৬  সালে বিশ্বে মোট ফিশিং জাহাজের সংখ্যা প্রায় ৪.৬ মিলিয়ন ছিল, যা ২০১৪ থেকে অপরিবর্তিত ছিল। এশিয়ায় বহর ছিল সবচেয়ে বড়, ৩.৫ মিলিয়ন জাহাজের সমন্বয়ে, বিশ্বব্যাপী বহরের ৭৫ শতাংশ ছিল।  আফ্রিকা এবং উত্তর আমেরিকাতে অনুমানযোগ্য জাহাজের সংখ্যা ২০১৪ থেকে যথাক্রমে মাত্র 30,000 এবং প্রায় 5,000 দ্বারা হ্রাস পেয়েছে। এশিয়া, লাতিন আমেরিকা এবং ক্যারিবিয়ান এবং ওশেনিয়ার ক্ষেত্রে এই সংখ্যাটি বেড়েছে মূলত অনুমানের পদ্ধতির উন্নতির ফলে। 

বিনোদনমূলক ফিশিং বোটের সংখ্যা অনুমান করা কঠিন। এগুলি আকারে ছোট ডিঙি থেকে বড় চার্টার ক্রুজার পর্যন্ত রয়েছে এবং বাণিজ্যিক মাছ ধরা জাহাজের মতো এটি প্রায়শই কেবল মাছ ধরার জন্য উত্সর্গীকৃত হয় না।

১৯৫০ এর আগে মাছ ধরার নৌকাগুলির মানমাত্রা খুব কম ছিল। বন্দর এবং নৌকাণ্ডের মধ্যে নকশা আলাদা হতে পারে vary ঐতিহ্যগতভাবে নৌকাগুলি কাঠের তৈরি ছিল, তবে বেশি রক্ষণাবেক্ষণ ব্যয় এবং কম স্থায়িত্বের কারণে কাঠ এখন প্রায়শই ব্যবহৃত হয় না। ফাইবারগ্লাসটি ২৫ মিটার (১০০ টন) পর্যন্ত ছোট মাছ ধরার জাহাজগুলিতে ক্রমবর্ধমানভাবে ব্যবহৃত হয়, তবে ২৫ মিটারের উপরে জাহাজগুলিতে সাধারণত স্টিল ব্যবহৃত হয়।
চিত্র:Flyfishing - Winslow Homer.jpg|Fly fishing from a dinghy
চিত্র:Saint-Cassien pecheur.jpg|Angling from a small inflatable on Saint-Cassien's lake, France
চিত্র:Small sport fishing boat.jpg|Small sport fishing boat
চিত্র:Coming in...two blues! (2).jpg|A larger charter big game rig in Bermuda.
চিত্র:The 'Blue Aquarius' off Bangor - geograph.org.uk - 1024552.jpg||


## তথ্যসূত্র

বিষয়শ্রেণী:মাছ ধরা নৌকা
বিষয়শ্রেণী:নৌকার ধরন
মার্সেল হালস্টেনবার্গ

**মার্সেল হালস্টেনবার্গ** (; জন্ম: ২৭ সেপ্টেম্বর ১৯৯১) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব আরবি লাইপৎসিশ এবং জার্মানি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।

২০১৭ সালে, হালস্টেনবার্গ জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ৮ ম্যাচে ১টি গোল করেছেন। ব্যক্তিগতভাবে, হালস্টেনবার্গ বেশ কিছু পুরস্কার জয়লাভ করেছেন, যার মধ্যে ২০১৮–১৯ মৌসুমে বুন্দেসলিগার মৌসুম সেরা দলে অন্তর্ভুক্তি অন্যতম।

## প্রারম্ভিক জীবন
মার্সেল হালস্টেনবার্গ ১৯৯১ সালের ২৭শে সেপ্টেম্বর তারিখে জার্মানির লাৎসেনে জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 
* 
* 
* 
* 
* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান পুরুষ ফুটবলার
বিষয়শ্রেণী:আরবি লাইপৎসিশের খেলোয়াড়
বিষয়শ্রেণী:ফুটবল ক্লাব জাংকট পাওলির খেলোয়াড়
বিষয়শ্রেণী:জার্মানির পুরুষ আন্তর্জাতিক ফুটবলার
বিষয়শ্রেণী:বুন্দেসলিগার খেলোয়াড়
বিষয়শ্রেণী:বরুসিয়া ডর্টমুন্ড ২-এর খেলোয়াড়
বিষয়শ্রেণী:৩. লিগার খেলোয়াড়
বিষয়শ্রেণী:হানোফার ৯৬ ২-এর খেলোয়াড়
বিষয়শ্রেণী:রেগিওনাললিগার খেলোয়াড়
বিষয়শ্রেণী:হানোফার ৯৬-এর খেলোয়াড়
বিষয়শ্রেণী:বরুসিয়া ডর্টমুন্ডের খেলোয়াড়
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:২. বুন্দেসলিগার খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
ক্যালকাটা গ্রুপ

**কলকাতা গ্রুপ ** বা **ক্যালকাটা গ্রুপ** ছিল ১৮৪৩ সালে কলকাতায় প্রতিষ্ঠিত বিংশ শতকের প্রথম দিকের ভারতীয় আধুনিকতাবাদী নবীন প্রজন্মের চিত্রশিল্পী ও ভাস্করদের চারুকলা সম্পর্কিত এক গোষ্ঠী। এটিই সেসময় বাংলা ও সারা ভারতে প্রথম শৈল্পিক আন্দোলনের সূচনা করেছিল। ১৯৫৩ সাল পর্যন্ত চলা কলকাতা গ্রুপের স্থায়িত্ব বেশি সময়ের না হলেও, মূলত এর কারণেই সমকালীন ভারতীয় শিল্পকলা বিশ্বস্তরের পর্যায়ে পৌঁছাতে পেরেছিল।

## সদস্যবৃন্দ
থাম্ব|ক্যালকাটা গ্রুপ

### মূল সদস্য (১৯৪৩)

* সুভো ঠাকুর
* নীরদ মজুমদার
* রথীন মৈত্র
* প্রাণকৃষ্ণ পাল
* গোপাল ঘোষ
* পরিতোষ সেন
* প্রদোষ দাশগুপ্ত
* কমলা দাস গুপ্ত

### অতিরিক্ত সদস্য

* অবনী সেন (১৯৪৭)
* গোবর্ধন আশ (১৯৫০)
* সুনীলমাধব সেন (১৯৫২)
* হেমন্ত মিশ্র (১৯৫৩)

## গঠন
সুভো ঠাকুর, পুরো নাম সুভগেন্দ্রনাথ ঠাকুর ছিলেন শিল্পাচার্য অবনীন্দ্রনাথ ঠাকুরের ভ্রাতুষ্পুত্র এবং কবিগুরু রবীন্দ্রনাথ ঠাকুরের পৌত্র। উদীয়মান শিল্পী হিসাবে কলকাতার গভর্নমেন্ট কলেজ অব আর্ট অ্যান্ড ক্রাফটে পড়াশোনা শেষ করে লন্ডন যান শৈল্পিক দক্ষতা অর্জনের জন্য। কয়েক বৎসর পর দেশে ফিরে এসে উৎসাহী নবীন শিল্পীদের সঙ্গে নতুন শিল্পধারা সৃষ্টির উদ্দেশ্যে ১৯৪৩ সালে নিজ গৃহে ক্যালকাটা গ্রুপ গঠন করেন। প্রথম দিকে সঙ্গে পান নীরদ মজুমদার,রথীন মৈত্র, প্রাণকৃষ্ণ পাল ও গোপাল ঘোষকে। ওই বছরের শেষে যোগ দেন চিত্রকর পরিতোষ সেন, ভাস্কর প্রদোষ দাশগুপ্ত  ও কমলা দাশগুপ্ত । এই আটজন শিল্পীরাই ছিলেন ক্যালকাটা গ্রুপের চালিকাশক্তি। পরবর্তী সময়ে আরো অনেকে যুক্ত হন । যেমন - ১৯৪৭ সালে আসেন অবনী সেন, ১৯৫০-এ গোবর্ধন আশ, ১৯৫২ তে সুনীলমাধব সেন এবং ১৯৫৩ তে যোগ দেন হেমন্ত মিশ্র।

## দর্শন
গ্রপে অংশগ্রহণকারী সদস্যরা সেসময় বাংলার বিভিন্ন সমস্যা যেমন, - যুদ্ধ, দুর্ভিক্ষ, গণহত্যা এমনকি দেশভাগের মত উদ্ভুত পরিস্থিতির মধ্য দিয়ে চলছিলেন। তাই তারা কেবলমাত্র নান্দনিকতার মাঝে নিজেদের আবদ্ধ না রেখে সামাজিক, রাজনৈতিক পরিস্থিতিও তাদের বিচার্য বিষয় হয়ে ওঠেছিল। গ্রুপের অনেক সদস্যই বামপন্থার প্রতি সহানুভূতিশীল ছিলেন।   তবে গ্রুপের ইশতেহার  দুটি মূল বিষয়ের উপর জোর দেওয়া হয়েছিল - শিল্পকর্মে ধর্মীয় বিষয় পরিত্যাগ এবং ভারতীয় শিল্পকে আধুনিকীকরণ করা। প্রথমটির সাহায্যে জননেতাগণের  রাজনৈতিক ক্রিয়াকলাপের  এবং আভিজাত্যের কুফল দূর করে, সামগ্রিকভাবে জনগণের উপর দৃষ্টি নিবদ্ধ করতে কাজ করবে। কিন্তু হিন্দু পুরাণ ভিত্তিক কাজগুলিকে ছেঁটে ফেলাটা ধর্মবিরোধী এবং এমনকি নাস্তিকতা হিসাবে পরিগণিত হয়েছিল এবং ফলত শেষে এটি এক  "শৈল্পিক কলঙ্ক" হিসাবে সামনে এসেছিল।

## তথ্যসূত্র

বিষয়শ্রেণী:কলকাতার ইতিহাস
বিষয়শ্রেণী:১৯৪০-এর দশকে ভারত
নাকতলা

**নাকতলা** ভারতের পশ্চিমবঙ্গের দক্ষিণ কলকাতার একটি পাড়া।  এটি উত্তরে গাঙ্গুলি বাগান, পশ্চিমে বাঁশদ্রোণী, দক্ষিণে গড়িয়া ক্রসিং এবং পূর্বে বৈষ্ণবঘাটা পাটুলি দ্বারা আবদ্ধ।

## ইতিহাস
এর আগে বন, জলাভূমি এবং একটি শান্তিপূর্ণ গ্রামীণ অঞ্চল, পুকুরের সাথে বিন্দুযুক্ত এবং মাঝেমধ্যে  ডালগিস বাংলো (নাকতলা) ছিল টালির নালা (আদি গঙ্গা খাল) দ্বারা কলকাতার পূর্বে বিধিধারী নদীর সাথে সংযুক্ত।  এক সূত্র অনুসারে এই নামটির উৎপত্তি নাগতলা (নাগ অর্থ সাপ, সাপের স্থান) এবং নাক অর্থ স্বর্গ (স্বর্গ) থেকে হয়েছিল বলে মনে করা হয়।

## বর্তমান

নাকতলা শহরের দক্ষিণাঞ্চলে, টালিগঞ্জ ও গড়িয়া নদীর আশেপাশের কলকাতার একটি উঁচু শহরতলির অঞ্চল। নেতাজি সুভাষ চন্দ্র বোস রোড এই দুটি জায়গার সাথে সংযোগ স্থাপন করে নাকতলাকে দুটি ভাগে ভাগ করেছে। একক এবং বহুতল ঘরগুলি আস্তে আস্তে পুরো অঞ্চল জুড়ে বহু-তলা অ্যাপার্টমেন্টে ভরে যাচ্ছে।

## পরিবহন
নাকতলা কলকাতার অন্যান্য অংশে সড়ক ও মেট্রো রেলপথে সংযুক্ত। অনেক বাস যেমন এসি বাস (এসি৬), সিএসটিসি বাস (এস ৬এ, এস৭), প্রাইভেট বাস (৮০ এ, ২২৮, এসডি ৫), নাকতলা - হাওড়া মিনি বাস, হরিণাভি - হাওড়া মিনি বাস প্রভৃতি নেতাজি সুভাষ চন্দ্র বোস রোডে চলাচল করে (এনএসসি বোস) রাস্তা)। নিকটতম মেট্রো স্টেশন গীতাঞ্জলি।

## নিকটবর্তী
নাকতলা ঢাকুরিয়া (৪ কিমি), যাদবপুর (২ কিমি), গড়িয়া (১.৮ কিলোমিটার), পূর্ব পুটিয়ারি (২.৫ কিলোমিটার), পঞ্চসায়ার (২.৫ কিমি), টালিগঞ্জ (৩.০ কিলোমিটার), কসবা (3.3 কিমি) এর নিকটবর্তী।

## শিক্ষা
নাকতলায় অনেক স্কুল রয়েছে, বেশিরভাগ কলেজ গড়িয়া, নেতাজি নগর এবং অন্য কোথাও। স্কুলগুলি হ'ল:

* মুকুল বোস স্মৃতি সংস্থা
* আনন্দ আশ্রম বালিকা বিদ্যাপীঠ
* মহর্ষি বিদ্যা মন্দির
* বনভবন উচ্চ বিদ্যালয়
* শ্রী আর কে আনন্দ আশ্রম গার্লস স্কুল
* খানপুর বালিকা উচ্চ বিদ্যালয়
* সমস্ত সাধু একাডেমী
* নাকতলা উচ্চ বিদ্যালয় 
* বি.ডি. মেমোরিয়াল স্কুল, বাঁশদ্রোণী 

## উল্লেখযোগ্য ব্যক্তি

# আব্দুর রাজ্জাক, বাংলাদেশী অভিনেতা
# সুকুমার সমাজপতি, ফুটবলার
# দামায়ন্তী সেন, আইপিএস
# কবির সুমন, গায়ক এবং সাবেক সংসদ সদস্য
# ওস্তাদ রশিদ খান, হিন্দুস্থানী ধ্রুপদী কণ্ঠশিল্পী
# কৃষ্ণাণু দে, ফুটবলার
# তাপস সেন, প্রশংসিত মঞ্চের আলোক ডিজাইনার
# গৌতম চট্টোপাধ্যায়, মহীনের ঘোড়াগুলি
# বিনায়ক বন্দ্যোপাধ্যায়, লেখক/কবি

## আরও দেখুন

* কলকাতা মেট্রো

## তথ্যসূত্র

বিষয়শ্রেণী:দক্ষিণ কলকাতার পাড়া
বিষয়শ্রেণী:কলকাতার পাড়া
কমলকুমার বসু

**কমলকুমার বসু** (২২ আগস্ট ১৯১৮ - ২১ জানুয়ারি ২০১৩) ছিলেন একজন ভারতীয় বাঙালি রাজনীতিক। ১৯৮৫ সাল হতে ১৯৯০ সাল পর্যন্ত তিনি পশ্চিমবঙ্গের রাজধানী কলকাতা শহরের স্থানীয় স্বায়ত্তশাসন সংস্থা কলকাতা পৌরসংস্থার মেয়র ছিলেন।

## জন্ম ও শিক্ষা জীবন
কমলকুমার বসুর জন্ম ব্রিটিশ ভারতের কলকাতায়। পিতা গিরীন্দ্রনাথ বসু। তার ব্যারিস্টার পিতামহ ভূপেন্দ্রনাথ বসু ছিলেন স্বাধীনতা সংগ্রামী ও ভারতীয় জাতীয় কংগ্রেসের সভাপতি। কমলকুমারের পড়াশোনা শুরু হয় কলকাতার টাউন স্কুলে। এখান থেকে ১৯৩৫ খ্রিস্টাব্দে ম্যাট্রিকুলেশন পাশের পর ভর্তি হন স্কটিশ চার্চ কলেজে। ১৯৩৯ খ্রিস্টাব্দে অর্থনীতিতে স্নাতক হন। ১৯৪১ খ্রিস্টাব্দে কলকাতা বিশ্ববিদ্যালয় থেকে এম.এ ও পরে আইন নিয়েও পড়াশোনা করেন। আইন পাশের পর তিনি সলিসিটর ফার্ম বি.এন বসু অ্যান্ড কোম্পানিতে যোগ দেন।

## কর্মজীবন (রাজনীতি ও সামাজিক)
তিনি বিবিধ রাজনৈতিক ও সামাজিক কাজে জড়িত ছিলেন আমৃত্যু। রাজনীতিতে আসেন অল্প বয়সেই। রাজনৈতিক জীবনে বামপন্থায় বিশ্বাসী তিনি সহপাঠী শ্যামল চক্রবর্তী, সুব্রত বন্দ্যোপাধ্যায়, স্নেহাশু আচার্য , জ্যোতি বসু প্রমুখেরা সাহচর্যে ভারতের কমিউনিস্ট পার্টি'র সদস্য হন চল্লিশের দশকে এবং স্বাধীনতোত্তর ভারতে১৯৫২ সালে দক্ষিণ ২৪ পরগনা জেলার পশ্চিমবঙ্গের ডায়মন্ড হারবার থেকে লোকসভার সংসদ সদস্য হন। ১৯৬৪ খ্রিস্টাব্দে কমিউনিস্ট পার্টি ভেঙ্গে গেলে, তিনি মাক্সর্বাদী কমিউনিস্ট পার্টিতে যোগদান করেন এবং সিপিআই (এম) দলেই চার দশকের বেশি যুক্ত থাকেন।

## পরবর্তী জীবন
১৯৮৫ খ্রিস্টাব্দে তিনি কলকাতা পৌরসংস্থার মেয়র হন। তিনি সল্টলেক সেটডিয়াম তৈরির সময় থেকেই সক্রিয়ভাবে যুক্ত ছিলেন তদানীন্তন 'সোসাইটি ফর স্পোর্টস অ্যান্ড স্টেডিয়াম'-এর প্রতিষ্ঠাতা-সম্পাদক হিসাবে। তিনি স্টেডিয়াম তৈরির সময়ে এর পর্যবেক্ষণের দায়িত্বে ছিলেন। তিনি মোহনবাগান ক্লাবের পৃষ্ঠপোষকও ছিলেন।

১৯৬২ খ্রিষ্টাব্দে চীন-ভারত যুদ্ধের সময় ভারত সরকার সন্দেহের কারণে ভারতীয় কমিউনিস্ট পার্টির সদস্যদের আটক করলে, তিনি সদস্যদের জন্য আইনি লড়াই চালিয়ে গেছেন। তিনি ফেডারেশন হল (মিলন মন্দির) পরিচালন সমিতির প্রধান ছিলেন। ১৯৯৯ খ্রিস্টাব্দ থেকে আমৃত্যু ইন্ডিয়ান অ্যাসোসিয়েশনের সভাপতি ছিলেন।

## মৃত্যু
তিনি ২০১৩ খ্রিস্টাব্দের ২১ শে জানুয়ারি কলকাতার এক বেসরকারি নার্সিংহোমে পরলোক গমন করেন।

## তথ্যসূত্র

## আরও পড়ুন
* দেবাসিস বোস, *কমল কুমার* বসুর পরিক্রিক প্রেমপত্র (বাংলা ভাষায়), কলকাতা, ২০১০।

বিষয়শ্রেণী:দক্ষিণ চব্বিশ পরগনা জেলার ব্যক্তি
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:কলকাতার মহানাগরিক
বিষয়শ্রেণী:প্রথম লোকসভার সদস্য
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ
বিষয়শ্রেণী:কলকাতার রাজনীতিবিদ
বিষয়শ্রেণী:বাঙালি রাজনীতিবিদ
বিষয়শ্রেণী:২০১৩-এ মৃত্যু
বিষয়শ্রেণী:১৯১৮-এ জন্ম
বিষয়শ্রেণী:২০শ শতাব্দীর ভারতের বিভিন্ন স্থানের মেয়র
অবকাঠামোগত বিনিয়োগে সুবিধা সংস্থা

অবকাঠামোগত বিনিয়োগ সুবিধা সংস্থা বাংলাদেশ সরকারের একটি সংস্থা যা অর্থ মন্ত্রণালয়ের অর্থনৈতিক সম্পর্ক বিভাগের অধীনে একটি উপদেষ্টা সংস্থা হিসাবে কাজ করে। বর্তমানে শরিফা খান চেয়ারপারসন এবং মোঃ শাহাবুদ্দিন পাটোয়ারী এই সংস্থার ব্যবস্থাপনা পরিচালক। 

## ইতিহাস
১৯৯৪ সালের কোম্পানি আইন অনুসারে অবকাঠামোগত বিনিয়োগের সুবিধার্থে সংস্থাটি ১৯৯৯ সালে প্রতিষ্ঠিত হয়েছিল। সংস্থার উদ্দেশ্য হ'ল বাংলাদেশে সরকারী-বেসরকারী অংশীদারত্ব কে উৎসাহ দেওয়া এবং সমর্থন করা। সংস্থাটি বেসরকারী বিনিয়োগকে উৎসাহ দেওয়ার জন্য অবকাঠামোগত উন্নয়নের বিষয়ে সরকারী সংস্থা এবং প্রকল্পগুলিতে পরামর্শ পরিষেবা প্রদান করে। 

২০০৪ সালে, অর্থ ও পরিকল্পনা মন্ত্রী সাইফুর রহমান ইনফ্রাস্ট্রাকচার ডেভলপমেন্ট কোম্পানি লিমিটেড এবং অবকাঠামো বিনিয়োগ সুবিধার্থী কেন্দ্রকে সঠিকভাবে বিনিয়োগে উৎসাহ দিতে ব্যর্থ হওয়ার জন্য সমালোচনা করেছিলেন।

২০০৮ সালের একটি গবেষণা অনুসারে, আইআইএফসি আনুষ্ঠানিক বা অনানুষ্ঠানিক শক্তির অভাবে ভুগেছে, এবং তাই দেশে বিকশিত 3 পি প্রকল্পের অর্ধেকেরও কম অংশে জড়িত ছিল। 

২০১০ সালে ঢাকা এলিভেটেড এক্সপ্রেসওয়ের একটি আনুমানিক ব্যয় সরবরাহের জন্য বাংলাদেশ সেতু কর্তৃপক্ষ কর্তৃক অবকাঠামোগত বিনিয়োগের সুবিধার্থী সংস্থা নিয়োগ করা হয়েছিল। পূর্ববর্তী পরামর্শদাতা, এইসিওএম অস্ট্রেলিয়া প্রোপার্টি লিমিটেড, যে অনুমান ব্যয় প্রদান করেছিল বাংলাদেশ সেতু কর্তৃপক্ষ তা খুব বেশি বলে মনে করেছিল।

## তথ্যসূত্র

বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৯৯-এ বাংলাদেশে প্রতিষ্ঠিত
বিষয়শ্রেণী:১৯৯৯-এ প্রতিষ্ঠিত সরকারি সংস্থা
মেগাবক্স (শপিংমল)

থাম্ব|200x200পিক্সেল|Megabox at night
থাম্ব|267x267পিক্সেল|Atrium of Megabox
**মেগাবক্স** হংকংয়ের একটি বৃহত শপিং সেন্টার এবং এন্টারপ্রাইজ স্কয়ার ফাইভ শপিং এবং অফিস কমপ্লেক্সের অংশ, কোলুনের 38 ওয়াং চিউ রোডে অবস্থিত।  ১৯ তলা এবং   মেঝে এলাকা সহ  ইস্টার্ন কাউলুনের বৃহত্তম শপিং কেন্দ্র মেগাবক্স।

এছাড়াও মেগাবক্সে একটি আইস রিঙ্ক রয়েছে, মেগাইস, যার আয়তন ২৬ মিটার x ৫৭ মিটার এবঙ্গ এটি হংকংয়ের  বৃহত্তম। মেগাবক্সের ইউএ থিয়েটার হংকংয়ের প্রথম বাণিজ্যিক প্রেক্ষাগৃহে আইএমএক্স ফিল্ম ডিসপ্লে সিস্টেম রয়েছে। এটি ১০০০-স্পেস গাড়ি পার্কও রয়েছে।

মেগাবক্স একটি বৃহত্তর আবাসিক এবং অফিস বিকাশের অংশ, এন্টারপ্রাইজ স্কয়ার ফাইভ, কেরি প্রোপার্টি দ্বারা নির্মিত। এই বিকাশের মোট আয়তন রয়েছে দেড় হাজার বর্গ মিটার (1,600,000 বর্গফুট)। এটিতে দুটি ১৫  তলা অফিস টাওয়ার রয়েছে যার মোট 46,000 বর্গ মিটার  (500,000 বর্গফুট) এবং ১৯-তলা শপিংমল মেগাবক্স।

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:বিপণিবিতান
বিষয়শ্রেণী:হংকংয়ের বিপণিকেন্দ্র
বিষয়শ্রেণী:২০০৭-এ প্রতিষ্ঠিত বিপণিবিতান
বাংলাদেশ অবকাঠামো ফিনান্স ফান্ড লিমিটেড

**বাংলাদেশ অবকাঠামো ফিনান্স ফান্ড লিমিটেড** বাংলাদেশের অবকাঠামোগত বিনিয়োগকে উৎসাহিত করার উদ্দেশ্যে তৈরিকৃত বাংলাদেশ সরকারের মালিকানাধীন একটি ব্যাংক-বহির্ভূত আর্থিক প্রতিষ্ঠান। বাংলাদেশ অবকাঠামো ফিনান্স ফান্ড লিমিটেড এবং ইনফ্রাস্ট্রাকচার ডেভেলপমেন্ট কোম্পানি লিমিটেড বাংলাদেশের অবকাঠামো উন্নয়নে অর্থায়নের জন্য দায়বদ্ধ দুটি সরকারি মালিকানাধীন আর্থিক প্রতিষ্ঠান।

## ইতিহাস
অর্থ মন্ত্রণালয়ের শেয়ারহোল্ডার হিসাবে *বাংলাদেশ ইনফ্রাস্ট্রাকচার ফিনান্স ফান্ড লিমিটেড* ২০১১ সালে প্রতিষ্ঠিত হয়েছিল। বিদ্যুৎকেন্দ্র, রাস্তাঘাট, বন্দর ইত্যাদির মতো বৃহৎ অবকাঠামোগত প্রকল্পে বিনিয়োগ করার লক্ষ্য নিয়ে এটি তৈরি করা হয়েছিল। ২০১১ সালের ১১ মার্চ কোম্পানিটিকে ১৬ বিলিয়ন টাকা পরিশোধিত মূলধনের সাথে অন্তর্ভুক্ত করা হয় এবং ১৬ অক্টোবর এটি বাংলাদেশ ব্যাংক থেকে লাইসেন্স লাভ করে। এর প্রথম ঋণ ছিল সিনহা পিপলস এনার্জি লিমিটেড নামে একটি বিদ্যুৎ উৎপাদন সংস্থার জন্য। অর্থনৈতিক অঞ্চলে প্রথম অর্থায়ন ছিল শ্রীহট্ট অর্থনৈতিক অঞ্চলের জন্য ঋণ। সিলেটের শ্রীহট্ট অর্থনৈতিক অঞ্চলের উন্নয়নের জন্য এটি বাংলাদেশ অর্থনৈতিক অঞ্চল কর্তৃপক্ষকে ৩.৬৫ বিলিয়ন টাকা ঋণ দিয়েছে।

বাংলাদেশ অবকাঠামো ফিনান্স ফান্ড লিমিটেড বাংলাদেশে সরকারী-বেসরকারী অংশীদারিত্বের জন্য অর্থ সরবরাহ করে। এটি ২০১৭ সালের মধ্যে ২ টি সরকারি-বেসরকারী অংশীদারিত্ব প্রকল্পে ২১ বিলিয়ন টাকা আর্থিক সহায়তা দিয়েছিল।

## তথ্যসূত্র

বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:ঢাকা ভিত্তিক সংগঠন
বিষয়শ্রেণী:২০১১-এ প্রতিষ্ঠিত বাংলাদেশী কোম্পানি
মার্গারেট হিউজ

**মার্গারেট হিউজ** (বা **পেগ হিউজ**, জন্ম: ১৬৪৫, মৃত্যু: ১ অক্টোবর ১৭১৯), নাট্যকার উইলিয়ম শেক্সপিয়রের নাটক ওথেলোর প্রথম ইংরেজ মঞ্চাভিনেত্রী। তিনি প্রথম পেশাদার অভিনেত্রী হিসাবে মঞ্চে অভিনয় করেছিলেন ৮ ডিসেম্বর ১৬৬০।  হিউজ ছিলেন রাইনের ইংরেজ গৃহযুদ্ধের জেনারেল প্রিন্স রুপার্টের উপপত্নী।

ইংরেজ নাটকের দুর্দান্ত পরিবর্তনের সময় হিউজ অভিনেত্রী হয়েছিলেন যখন ইংরেজ গৃহযুদ্ধ চলছিল এবং ১৬৪২ সালে পিউরিটানীয় লং সংসদ কর্তৃক মঞ্চ নাটক নিষিদ্ধ করা হয়েছিল।  এই নিষেধাজ্ঞার অবশেষে রাজা দ্বিতীয় চার্লস পুনরুদ্ধার করেছিলেন। রাজা তিনি নিয়মিত থিয়েটারে যেতেন এবং তিনি থিয়েটার সম্পর্কে বিশেষ চিন্তা ভাবনা করতেন। এ কাজে তিনি দুজন নাট্য ব্যক্তিত্বকেও নিয়োগ করেছিলেন। একটি ঘটনায় উল্লেখ যে, একদিন নাটক দেখতে এসেছিলেন দ্বিতীয় চার্লস। হঠাৎ নাটক বন্ধ হয়ে যায়। দ্বিতীয় চার্লস ঘটনার কারণ জানতে পারেন যে, অভিনেত্রীর চরিত্রে যে পুরুষ অভিনয় করছেন, তার দাঁড়ি কামানো তখনও শেষ হয়নি। এটাই একমাত্র কারণ না হলেও, দ্বিতীয় চার্লস বিষয়টি গুরুত্ব দিয়ে ভেবেছিলেন। অতঃপর ১৬৬২ সালে তিনি ঘোষণা করেন যে, সমস্ত স্ত্রী-চরিত্রে অভিনয় এখন থেকে মঞ্চে অভিনেত্রী দিয়েই করানো হবে।  একবার ১৬৬০-এর দশকের গোড়ার দিকে মহিলারা মঞ্চে পেশাগতভাবে উপস্থিত হতে শুরু করলে তারা দ্রুত গ্রহণযোগ্যতা অর্জন করে। ১৬৬৪ সালে নাট্যকার কিলিগ্রেউ-এর *দ্য পারসন'স ওয়েডিং* নাটকে সব চরিত্রেই মহিলাদের অভিনয় দেখা যায়। সেই নাটক ফের দেখা যায় ১৬৭২ সালেও।

## তথ্যসূত্র

## গ্রন্থপঞ্জি
*Gilder, Rosamond. *Enter the Actress: The First Women in the Theatre.* Boston, Houghton Mifflin, 1931.
*Halliday, F. E., *A Shakespeare Companion 1564–1964.* Baltimore, Penguin, 1964.
*Highfill, Philip H., Kalman A. Burnim and Edward A. Langhans. *Volume 8 of A Biographical Dictionary of Actors, Actresses, Musicians, Dancers, Managers and Other Stage Personnel in London, 1660–1800.* Southern Illinois University Press, 1982.
*Howe, Elizabeth. *The First English Actresses: Women and Drama, 1660–1700.* Cambridge, Cambridge University Press, 1992.
*Rennert, Hugo Albert. *The Spanish Stage in the Time of Lope de Vega.* Hispanic Society of America, 1909.
*Spencer, Charles.  *Prince Rupert: The Last Cavalier.* London: Phoenix, 2007. .
*Thomson, Peter, et al., eds. *The Cambridge History of British Drama.* 3 Volumes, Cambridge, Cambridge University Press, 2004.
*Wilson, John Harold. *All the King's Ladies: Actress of the Restoration.* Chicago, University of Chicago Press, 1958
*Macqueen-Pope, W. Ladies First; the Story of Woman's Conquest of the British Stage. London: Allen, 1952

বিষয়শ্রেণী:ব্রিটিশ মঞ্চ অভিনেত্রী
বিষয়শ্রেণী:১৭১৯-এ মৃত্যু
বিষয়শ্রেণী:১৬৩০-এ জন্ম
দীপঙ্কর ভট্টাচার্য

**দীপঙ্কর ভট্টাচার্য** (জন্ম ১৯৬০) একজন ভারতীয় রাজনৈতিক নেতা ও সিপিআইএমএল লিবারেশন দলের সাধারণ সম্পাদক। দীপঙ্কর ভট্টাচার্য উচ্চ মাধ্যমিক বোর্ড পরীক্ষায় প্রথম হয়েছিলেন এবং আইএসআই থেকে স্ট্যাটিকসে স্নাতকোত্তর ডিগ্রী লাভ করেন। ১৯৯৮ সালে বিনোদ মিশ্রের পর তিনি সিপিআই(এমএল) লিবারেশন দলের সাধারণ সম্পাদক নির্বাচিত হন।  তার আগে তিনি ইন্ডিয়ান পিপল'স ফ্রন্ট ও অল ইন্ডিয়া সেন্ট্রাল কাউন্সিল অফ ট্রেড ইউনিয়নসের সাধারণ সম্পাদক ছিলেন।

## প্রারম্ভিক জীবন ও পড়াশোনা
দীপঙ্কর ভট্টাচার্য ১৯৬০ সালে ভারতের আসাম রাজ্যের গুয়াহাটিতে জন্মগ্রহণ করেন। তার বাবা বৈদ্যনাথ ভট্টাচার্য ভারতীয় রেলের একজন কর্মী ছিলেন। তিনি কলকাতার কাছে নরেন্দ্রপুরের রামকৃষ্ণ মিশন বিদ্যালয়, নরেন্দ্রপুর থেকে পড়াশোনা শুরু করেন। উচ্ছমাধ্যমিক পরীক্ষায় দীপঙ্কর পশ্চিমবঙ্গের প্রথম স্থান অধিকার করেন তারপর ইন্ডিয়ান স্ট্যাটিস্টিক্যাল ইনস্টিটিউটে ভর্তি হন। সেখান থেকেই তিনি স্নাতক ও স্নাতকোত্তর ডিগ্রী লাভ করেন।

## রাজনৈতিক জীবন
ইন্ডিয়ান স্ট্যাটিস্টিক্যাল ইনস্টিটিউটে পড়ার সময় থেকেই দীপঙ্কর ভট্টাচার্য রাজনীতিতে জড়িয়ে পড়েন। ১৯৮২ থেকে ১৯৯৪ সাল পর্যন্ত দীপঙ্কর ভট্টাচার্য ইন্ডিয়ান পিপল'স ফ্রন্টের সাধারণ সম্পাদক ছিলেন এবং পরবর্তীতে তিনিঅল ইন্ডিয়া সেন্ট্রাল কাউন্সিল অফ ট্রেড ইউনিয়নসের সাধারণ সম্পাদকও নির্বাচিত হয়েছিলেন।

## রাজনৈতিক মতাদর্শ

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতের কমিউনিস্ট পার্টি (মার্কসবাদী-লেনিনবাদী) লিবারেশনের রাজনীতিবিদ
বিষয়শ্রেণী:আসামের রাজনীতিবিদ
বিষয়শ্রেণী:গুয়াহাটির রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:১৯৬০-এ জন্ম
বিষয়শ্রেণী:ইন্ডিয়ান স্ট্যাটিস্টিক্যাল ইন্সটিটিউটের প্রাক্তন শিক্ষার্থী
এসপ্ল্যানেড ম্যানশন

**এসপ্ল্যানেড ম্যানশন** ভারতিয় শহর কলকাতায় অবস্থিত একটি ঐতিহ্য ভবন। এটি এসপ্ল্যানেড রো এবং মার্কস এঙ্গেলস বিটি রোড ক্রসিংয়ে, রাজভবনের বিপরীতে অবস্থিত। ইহুদি ব্যবসায়ী ডেভিড জোসেফ এজরা মালিকানাধীন একটি ভবন ছিল। এই আবাসিক ভবনটি আর্ট নুভাউ স্থাপত্য শৈলীতে নির্মিত হয়েছিল। আজ এটির মালিক ভারতীয় জীবন বীমা নিগম এবং এখানে বাণিজ্যিক আর অন্যান্য সরকারী অফিস রয়েছে।

## অবস্থান
এসপ্ল্যানেড ম্যানশনটি শহরের কেন্দ্রস্থল, এসপ্ল্যানেডে, পশ্চিমবঙ্গের রাজ্যপালের বাসভবন, রাজভবনের এবং কার্জন পার্কের বিপরীতে। ভবনটি মার্কস এঙ্গেলস বিটি রোড (বা ওল্ড কোর্টহাউসে স্ট্রিট) এবং এসপ্ল্যানেড রোয়ের সংযোগস্থলে অবস্থিত। আশেপাশের উল্লেখযোগ্য বিল্ডিংগুলির মধ্যে রয়েছে মেট্রোপলিটন বিল্ডিং, দ্য ললিট গ্রেট ইস্টার্ন, কারেন্সি বিল্ডিং ইত্যাদি।

## ইতিহাস
এটি ১৯১০ সালে একটি ইহুদি ব্যবসায়ী, ডেভিড জোসেফ এজরা ভবনটি নির্মান করেন। তিনি ১৮৭৬ সালে কলকাতা পুরসভার কমিশনার এবং সড়ক ও সংরক্ষণ কমিটির সদস্যও হন। তাঁর অন্যান্য সম্পত্তি চৌরঙ্গী ম্যানশন, ইজরা ম্যানশন ইত্যাদি ছিল। আগে, এখানে স্কট থম্পসনের দোকান এবং দুটি বাড়ি ছিল। নির্মাণের জন্য মার্টিন অ্যান্ড কো-কে চুক্তিবদ্ধ করা হয়েছিল। এটি এজরা পরিবারের আবাসিক ভবন হিসাবে নির্মিত হয়েছিল। দ্বিতীয় বিশ্বযুদ্ধের সময় এটি মার্কিন গ্রন্থাগার ছিল।

এটি শহরের একমাত্র আর্ট নুভাউ বিল্ডিং। আর্ট নুভাউ এবং এডওয়ার্ডিয়ান স্থাপত্যশিল্পের মিশ্রণটি কোণার টাওয়ার এবং কুপোলায় দেখা যায়। এটিতে বৃত্তাকার বারান্দা এবং খিলানযুক্ত জানালা রয়েছে। এই ভবনে ২৪টি ফ্ল্যাট রয়েছে। এটিকে কলকাতা পৌরসংস্থা কর্তৃক গ্রেড-১ ঐতিহ্য ভবন হিসাবে তালিকাভুক্ত হয়।সংযোগ=https://en.wikipedia.org/wiki/File:Esplanade_Mansion_(Esplanade_Mansions)_Life_Insurance_Corporation_and_Eastern_Railway_Office_and_Reservation_Counter_Kolkata_(Calcutta)-_700069.JPG|থাম্ব|ভভনের প্রবেশ দ্বার

## বর্তমান
আজ ভারতীয় জীবন বীমা নিগম (এলআইসি) এসপ্ল্যানেডের প্রায় ৩০টি ভবনের মালিক। এসপ্ল্যানেড ম্যানশন তার মধ্যে একটি। এটার এক তলায় দু'টি রেলের অফিস রয়েছে। একটি হল পূর্ব রেলের প্রধান জনসংযোগ কর্মকর্তার অফিস, কার্জন পার্কের দিকে আর একটি হল রেলওয়ে ক্লেইম্স ট্রাইবুনাল রাজভবনের দিকে। ২০০৩ সালে, এলআইসি ভবনটি সংস্কার করার সিদ্ধান্ত নিয়েছিল।  ব্যয়ে করে ভবনের রঙ লিল্যাক থেকে সাদাতে পরিবর্তন করা হয়েছিল।

## আরও দেখুন

* চৌরঙ্গি
* রবীন্দ্র সেতু

## তথ্যসূত্র


বিষয়শ্রেণী:১৯১০-এ ভারতে প্রতিষ্ঠিত
বিষয়শ্রেণী:কলকাতার ভবন ও স্থাপনা
বিষয়শ্রেণী:কলকাতার ইতিহাস
বিষয়শ্রেণী:কলকাতার দর্শনীয় স্থান
বিষয়শ্রেণী:২০শ শতাব্দীতে ভারতের স্থাপত্য